Opis: grb-rh

REPUBLIKA HRVATSKA

OPĆINSKI SUD U SESVETAMA

Industrijska cesta 15, Sesvete

Ured predsjednika suda

Broj: 7 Su-488/2023-8

Sesvete, 4. listopada 2023.

OBAVIJEST UZ OGLAS

Općinskog suda u Sesvetama broj 7 Su-488/2023 od 3. listopada 2023., objavljen na web stranicama Ministarstva pravosuđa i uprave 3. listopada 2023., sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17, 89/19) obavještavaju se kandidati o opisu poslova i podacima o plaći za radno mjesto:

1. **sudski referent za izvršenje kazni – 1 izvršitelj/ica**

**Opis poslova:** Obavlja sve administrativne poslove potrebne za izvršenje kazni, vodi upisnike, brine se za urednost i ažurnost izvršenja, piše naredbe o privođenju kažnjenika za izvršavanje kazne zatvora, te upućuje kažnjenike na izdržavanje kazne zatvora i supletornog zatvora, vodi evidenciju predmeta primljenih u referadu, piše rješenja o zastari izvršenja kazne kao i druga rješenja u svezi s izvršenjem kazni, prisilno naplaćuje kazne kao i troškove prekršajnog postupka putem nadležnog tijela, razvodi, otprema poštu i vodi ažurna izvršenja prekršajnih kazni te obavlja sve druge poslove po nalogu voditelja posebne sudske pisarnice.

**Podaci o plaći:** koeficijent za obračun plaće sudskog referenta za izvršenje kazni u općinskom sudu reguliran je člankom 9. stavak f točka 2. Uredbe o nazivima radnih mjesta i koeficijentima složenosti poslova u državnoj službi (NN 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 92/05, 131/05, 140/05, 81/06, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 65/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22, 139/22 i 26/23) u svezi članka 2. st. 1. Uredbe Vlade Republike Hrvatske o izmjenama i dopunama Uredbe o nazivima radnih mjesta i koeficijentima složenosti poslova u državnoj službi (Narodne novine, broj 139/22) koja je objavljena na [www.nn.hr](http://www.nn.hr)

**PRAVNI IZVORI ZA PRIPREMANJE KANDIDATA/KINJA**

**ZA TESTIRANJE I NAČIN TESTIRANJA KANDIDATA**

1. Sudski poslovnik (Narodne novine, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22 i 12/23)
2. Zakon i izvršenju kazne zatvora (Narodne novine, broj 14/21)

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da su kandidati zadovoljili na provjeri znanja ako su u pisanoj provjeri znanja ostvarili najmanje 5 bodova te će biti pozvani na provjeru sposobnosti i vještina bitnih za obavljanje poslova radnog mjesta na koje se primaju (testiranje rada na računalu – prijepis)**.**

Provjera poznavanja rada na računalu obavlja se utvrđivanjem sposobnosti (točnosti) prijepisa teksta u trajanju od 5 minuta, a rezultat se utvrđuje na osnovi broja ostvarenih prosječnih čistih udaraca u minuti. Broj čistih udaraca u minuti dobije se tako da se od ukupnog broja udaraca u minuti za svaku učinjenu grešku odbije 25 udaraca.

Deset kandidata koji su uspješno prošli pisani test i testiranje rada na računalu te ostvarili ukupno najviše bodova, pristupaju razgovoru s Komisijom za provedbu javnog natječaja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10 te se smatra da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.